93/383/ETY: Neuvoston päätös, tehty 14 päivänä kesäkuuta 1993, merellisten biotoksiinien valvonnan vertailulaboratorioista



Virallinen lehti nro L 166 , 08/07/1993 s. 0031 - 0033

Suomenk. erityispainos Alue 4 Nide 5 s. 0032

Ruotsink. erityispainos Alue 4 Nide 5 s. 0032



NEUVOSTON PÄÄTÖS, tehty 14 päivänä kesäkuuta 1993, merellisten biotoksiinien valvonnan vertailulaboratorioista (93/383/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetussa neuvoston direktiivissä 91/492/ETY () ja erityisesti sen liitteessä säädetään merellisiä biotoksiineja koskevista vaatimuksista elävien simpukoiden osalta, terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetussa neuvoston direktiivissä 91/493/ETY () ja erityisesti sen 5 artiklassa ja sen liitteessä olevassa V luvun II osan 3 kohdan B alakohdassa säädetään merellisiä biotoksiineja koskevista vaatimuksista kalastustuotteiden osalta, merellisten biotoksiinien valvonta on erityisen tärkeätä mainittujen direktiivien mukaisten elävien simpukoiden ja kalastustuotteiden markkinoille saattamisen varmistamiseksi, merellisten biotoksiinien tutkimista koskevan tehokkaan valvontajärjestelmän varmistamiseksi olisi jokaisessa jäsenvaltiossa nimettävä kansallinen vertailulaboratorio, joka vastaa tarvittavien määritysten toteuttamisen yhteensovittamisesta kussakin jäsenvaltiossa, yhdenmukaisen järjestelmän varmistamiseksi on tärkeää nimetä yhteisön vertailulaboratorio, joka vastaa kunkin kansallisen vertailulaboratorion suorittaman merellisiä biotoksiineja koskevan valvonnan yhteensovittamisesta; olisi määrättävä yhteisön vertailulaboratorion tehtävistä ja toimintaedellytyksistä, Vigossa sijaitseva Ministerio de Sanidad y Consumon laboratorio täyttää kaikki vaadittavat edellytykset tullakseen nimetyksi yhteisön merellisten biotoksiinien vertailulaboratorioksi; kyseisestä laboratoriosta vastuussa olevien henkilöiden on sitouduttava suorittamaan tässä päätöksessä määrätyt tehtävät siinä määrätyin edellytyksin, ja kyseiselle vertailulaboratoriolle voidaan myöntää yhteisön tukea tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY () 28 artiklassa määrättyjen edellytysten mukaisesti, ON TEHNYT TÄMÄN PÄÄTÖKSEN: 1 artikla Liitteessä luetellut laboratoriot nimetään kansallisiksi merellisten biotoksiinien valvonnan vertailulaboratorioiksi. 2 artikla 1. Jokaisen kansallisen vertailulaboratorion on vastattava seuraavista tehtävistä: - ne sovittavat yhteen merellisten biotoksiinien määrityksistä jäsenvaltiossa vastaavien kansallisten laboratorioiden toimintaa, - ne avustavat jäsenvaltion toimivaltaista viranomaista merellisten biotoksiinien valvontajärjestelmän järjestämisessä, - ne järjestävät vertailevia kokeita merellisten biotoksiinien määrityksistä vastaavien kansallisten laboratorioiden kesken, - ne varmistavat yhteisön vertailulaboratorion toimittamien tietojen jakamisen jäsenvaltion toimivaltaiselle viranomaiselle ja merellisten biotoksiinien määrityksistä vastaaville kansallisille laboratorioille. 2. Kansallisten vertailulaboratorioiden on oltava yhteistyössä 3 artiklassa tarkoitetun yhteisön vertailulaboratorion kanssa. 3 artikla Vigossa sijaitseva Ministerio de Sanidad y Consumon laboratorio nimetään yhteisön merellisten biotoksiinien valvonnan vertailulaboratorioksi. 4 artikla Yhteisön vertailulaboratorion on vastattava seuraavista tehtävistä: - sen on toimitettava tietoja määritysmenetelmistä ja vertailevista kokeista kansallisille vertailulaboratorioille, - sen on yhteensovitettava ensimmäisessä luetelmakohdassa tarkoitettujen menetelmien soveltamista kansallisissa vertailulaboratorioissa erityisesti järjestämällä vertailevia kokeita, - sen on yhteensovitettava uusien määritysmenetelmien tutkimusta ja annettava kansallisille vertailulaboratorioille tietoa kyseisellä alalla saavutetusta edistyksestä, - sen on järjestettävä koulutusta ja jatkokoulutusta kansallisten vertailulaboratorioiden henkilöstölle, - sen on oltava yhteistyössä merellisten biotoksiinien määrityksistä vastaavien kolmansien maiden laboratorioiden kanssa, - sen on annettava komission yksiköille teknistä ja tieteellistä apua erityisesti jäsenvaltioiden välisissä määritystuloksia koskevissa kiistatapauksissa. 5 artikla Yhteisön vertailulaboratorion toiminnan on tapahduttava seuraavien edellytysten mukaisesti: - sillä on oltava pätevä henkilöstö, jolla on riittävä merellisten biotoksiinien määrityksissä käytettävien tekniikoiden tuntemus, - sillä on oltava 4 artiklassa määrättyjen tehtävien suorittamiseksi vaadittavat laitteet ja aineet, - sillä on oltava riittävä hallinnollinen perusrakenne, - sen on huolehdittava, että sen henkilöstö käsittelee tiettyjä asioita, tuloksia ja tietoja luottamuksellisina, - sen on noudatettava kansainvälisesti hyväksyttyjä hyvän laboratoriokäytännön periaatteita, - sillä on oltava ajantasainen luettelo sekä yhteisön vertailumittaustoimiston hallussa olevista vertailuaineista että näiden aineiden valmistajista ja myyjistä. 6 artikla Tämä päätös on osoitettu kaikille jäsenvaltioille. Tehty Luxemburgissa 14 päivänä kesäkuuta 1993. Neuvoston puolesta Puheenjohtaja B. WESTH () EYVL N:o C 15, 18.1.1993, s. 7 () EYVL N:o C 115, 26.4.1993 () EYVL N:o C 129, 10.5.1993, s. 7 () EYVL N:o L 268, 24.9.1991, s. 1 () EYVL N:o L 268, 24.9.1991, s. 15 () EYVL N:o L 224, 18.8.1990, s. 19 LIITE Belgia ja Luxemburg: - Institut d' hygiène et d' épidémiologie Département microbiologie - Service bactériologie Avenue Juliette Vytsman 14 16 B-1050 Bruxelles - BELGIA Tanska: - Fiskeriministeriet Fiskerikontrollen Dronningens Tværgade 21 P.O. Box 9050 DK-1022 København K - TANSKA Saksa: - Bundesgesundheitsamt (BGA) Thielallee 88 92 D-1000 Berlin 33 - SAKSA Kreikka: - The Institute of Hygiene Iese Odos 75 Botanicos GR-11855 Athina - KREIKKA Espanja: - Laboratorio del Ministerio de Sanidad y Consumo Unidad Administrativa de Vigo Estación marítima s/n E-36201 Vigo - ESPANJA Ranska: - Laboratoire central d' hygiène alimentaire 43, rue de Dantzig F-75015 Paris - RANSKA Irlanti: - Fisheries Research Centre Abbotstown IRL-Dublin 15 - IRLANTI Italia: - Consorzio di studi, ricerche ed interventi sulle risorse marine Viale Vespucci 2 I- 47042 Cesenatico (FO) - ITALIA Alankomaat: - Rijkinstituut voor Volksgezondheid en Milieuhygiëne (RIVM) Postbus 1 NL-3720 BA Bilthoven - ALANKOMAAT Portugali: - Laboratório do Instituto Nacional de Investigaçao das Pescas (INIP) AV. Brasília s/n P-1400 Lisboa - PORTUGALI Yhdistynyt kuningaskunta: - Torry Research Station PO Box 31, 135 Abbey Road UK-Aberdeen AB9 8DG - ISO-BRITANNIA